А малітва і мужчынаў, і жанчынаў не павінна быць вузкай, гаворыць кс. Славамір. Задума Бога ў тым, каб наша сэрца было больш шырокім, каб мы бачылі Касцёл у цэлым і жылі жыццём Паўсюднага Касцёла. Вельмі добра, калі молімся аб нашых малых справах, але планы Божыя вельмі шырокія, і таму важна таксама маліцца за Касцёл у Кітаі, у Паўночнай Карэі, за нашых братоў-хрысціянаў, якіх пераследуюць у Пакістане, у іншых краінах, за справу евангелізацыі ў Еўропе. Бог даў нам мільёны мусульман у Еўропе, каб несці ім Добрую Вестку. Не трэба іх баяцца, але выйсці да іх з Евангеллем. Мы адказныя за тых, хто прыехаў у наш дом, рэзюмуе святар і прыводзіць прыклады шырокіх мэтаў мужчынскай малітвы.